**Nasjonalforsamlingen** er underhuset i Kameruns parlament.

Medlemmer og mandatperiode
--------------------------

Nasjonalforsamlingen skal bestå av 180 medlemmer valgt gjennom direkte og hemmelig universell stemmerett for en mandatperiode på fem år. Antallet medlemmer av Nasjonalforsamlingen kan bli modifisert ved lov. Hvert medlem skal representere hele nasjonen. Ethvert påtvunget mandat skal bli erklært for ugyldig.

Under en alvorlig krise kan republikkens president – etter samråd med presidenten for Det konstitusjonelle råd og Nasjonalforsamlingens presidentskap – bestemme ved lov at mandatperioden skal bli forlenget eller forkortet. I et slikt tilfelle skal valg på ny forsamling finne sted ikke mindre enn 40 dager og ikke mer enn 60 dager etter utløpet av forlengelsen og forkortelsen av mandatperioden.

Sesjoner
--------

Nasjonalforsamlingen skal holde tre ordinære sesjoner i året. Hver av dem skal ikke vare i mer enn 30 dager. Under åpningen av den første ordinære sesjonen skal Nasjonalforsamlingen velge president og medlemmene av presidentskapet.

Under én av sine sesjoner skal Nasjonalforsamlingen vedta statsbudsjettet.

Nasjonalforsamlingen skal møtes i en ekstraordinær sesjon i ikke mer enn 15 dager på en særskilt agenda etter anmodning fra presidenten eller ⅓ av dets medlemmer. Sesjonen blir avsluttet når agendaen, som den ble sammenkalt for, har blitt ferdig debattert.

Lover
-----

Lover skal bli vedtatt med et simpelt flertall av Nasjonalforsamlingens medlemmer.

Et lovforslag, som har blitt vedtatt av Nasjonalforsamlingen, skal umiddelbart bli videresendt til Senatets president av Nasjonalforsamlingens president. Senatets president skal deretter legge det fram for Senatets medlemmer til vurdering. Senatet kan da vedta eller endre lovforslaget. Lover skal bli vedtatt av en simpelt flertall av senatorene. Senatet kan også forkaste hele eller deler av lovforslaget. En slik forkastelse må bli godkjent av et absolutt flertall av senatorene. Senatets president skal sende tilbake det forkastede lovforslaget – med begrunnelse for dette – til Nasjonalforsamlingen for å bli vurdert på nytt.

Før republikkens president godkjenner en lov kan han/hun be om at Nasjonalforsamlingen tar opp lovforslaget til debatt en andre gang. I et slikt tilfelle skal det bli vedtatt av et absolutt flertall av Nasjonalforsamlingens medlemmer.

Sammensetning
-------------

Det seneste valget til Nasjonalforsamlingen ble holdt 9. februar 2020.

| Parti | Seter |
| --- | --- |
|  | Rassemblement démocratique du peuple camerounaisCameroon People's Democratic Movement | 139 |
|  | Rassemblement démocratique du peuple camerounaisNational Union for Democracy and Progress | 7 |
|  | Front social démocrateSocial Democratic Front | 5 |
|  | Parti camerounais pour la réconciliation nationaleCameroonian Party for National Reconciliation | 5 |
|  | Union démocratique du Cameroun Cameroon Democratic Union | 4 |
|  | Union démocratique du Cameroun Front for the National Salvation of Cameroon | 3 |
|  | Mouvement pour la défense de la République Movement for the Defence of the Republic | 2 |
|  | Union des mouvements socialistes Union of Socialist Movements | 2 |
|  | Andre partier | 0 |
|  | Vakant | 13 |
|
| Totalt | 180 |
| Kilder: Koaci, IPU |

Se også
-------

* Liste over presidentene for Kameruns nasjonalforsamling
* Senatet (Kamerun)

Referanser
----------

1. 1 2 3 4 5 6 7 8  «Constitution of the Republic of Cameroon» (PDF). Arkivert fra originalen (PDF) 15. desember 2017. Besøkt 13. mai 2020.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NKC
 |